rlitschk/wikidir huggingface dataset:
A Bulldog, aa Traktor oda Schleppa is a Zugmaschin, de wo am Ofang vom 20. Joahundat mit da Industrialisierung erfunden wordn is. Da Vortei is do drin glegn, das ma schneja aggern hot kinna und koane Ressa mehr braucht hod. Da Nam "Bulldog" is doher kemma, dass de Maschin, de wo ma damois ois easchts vorgstejt hod, an Voagliahkopf ghobt hot, der wo ausgschaut hod wia de Fotzn vo ara englischn Bulldogn. De easchtn Bulldogs hot ma in de zwanzga Joar aus England importiat. Eigentlich hod grod da Motor Bulldog ghoaßn. Aba de Firma vom Heinrich Lanz hot in "Bulldogmotor" gnomma und auf eana Foargstej affebaud... Und scho wor da "Bulldog" geborn. Commons: Traktoren – Oibum mit Buidl, Videos und Audiodateien Suach noch Bulldog in da Deutschen Digitalen Bibliothek Deitsches Traktormuseum Traktor-Reportagen Traktoren-Informationsportal
Oidenmorkt an Póngau is a Morktgmoah im ésterreichischen Soizburger Lónd, im Bezirk Seiger Hóns mid guade 4.400 Eihwóner. Oidenmorkt háud a Flächen voh 48,60 km2 mid'ner Bevejkarungsdichten vóh 72 Eihwohna/km2. Dia heechsten Dahéewunger im Gmoahgebiet sand: dia Stoahfejdspitzen (Steinfeldspitze) 2.344 m da Schwáuschzkóbf (Schwarzkopf) 2.268 m da Strimskóogi (Strimskogel) 2.139 m und da Láuggenkóogi (Lackenkogel) 2.051 m Dia Náuchbargmoaner vah Oidenmorkt sand: Flochau Ráudstáud Éem an Póngau Untertauern Oidenmorkt is in fóigande Katastroigmoaner und Orschtsoaé auftoaét: Oidenmorkt (Altenmarkt) Boifm (Palfen) Sinnhuab (Sinnhub) D' Zauch (Zauchnsee) (Zauchensee) As Wáubbm vah da Gmoah is: "In Weiss auf an greanem Roosen a greane Dópe- óder Zwiasltónner, voh dera da Stómm iwerdéggt werscht vah am róoden Schiedl, dáudreih werscht a weiss's áuchtspoachigs Raal dorgstejt." Hoamadmuseum Oidenmorkt s Hoamadheisl is 1408 baud wáun und háud dia Bergknobbm, dé Érschz áubaud hómd, ois Unterkunft deaht. Spaader is's in a Oidenhoam umgwóndlscht wáun und háud'n Nóm Bruaderheisl griagg. 1970 is a nóichs Oidenhoam baud wáun und im Bruaderheisl is as Hoamadmuseum entstónna. Neem da Dorstejung vam Leem vur iwer hunderscht Jáu in Oidenmorkt, is dia 250 Jáu oide "Gundnerkribbm" as Brunkstiggi vam Museum. Dia Wirschtscháuft an Morkt is broad gfächerscht mi'm greessten Toaé Frémdenvaker, unterstitzt vah da
Des Schloss Nymphenburg liegt im Westn vo Minga im Stodbezirk Neihausn-Nymphenburg. Es guit ois oans vo de scheenstn Schlessa wejdweit. Es Schloss wor lang de Summerresidenz vo de Wittelsbacha und ghert mit im Schlosspark Nymphenburg zu de bekanntestn Sengswiadigkeiten vo Bayern und vo ganz Middleiropa. Es is 1664 vom Kurfiaschtn Ferdinand Maria ois Gschenk an sei Frau Adelheid von Savoyen in Auftrag gem worn. Da Max Emanuel hod spada an wesentlichn Otei an da Daweidarung vom Schloss ghobt. Wichtige Baumoasta worn da Enrico Zuccalli und da Giovanni Antonio Viscardi, spada aa da Joseph Effner. Durch de Revolution 1918 is Nymphenburg unta Kronguatvawoitung und nacha in Stootseigentum kema. De Wittelsbacha hom oba imma no a Wohnrecht in de drei Mittlgebaide. 1972 san vor da Kulissn vom Nymphenburger Schloss de olympischn Reidawettbeweabe ausdrogn worn. As Schloss beherbergt a boa Musään: Marstallmuseum Nymphenburg (Sidfliagl) Porzellanmuseum München (Sidfliagl) Museum Mensch und Natur (Nordfliagl) Schloss und Park san fia Minga a bedeitenda Wirtschoftsfaktor, aloa as Haptschloss wead jeali vo mehr wia 300.000 Gästn bsuacht. Damit liegt Nymphenburg vor da Münchner Residenz und Schloss Schleißheim, owa deitli hinta dena Schlessa vom Ludwig II., bsundas hinta Schloss Neischwanstoa. Georg Dehio: Handbuch der Deutschen Kunstdenkmäler. Bayern IV, München
Vorlage:Infobox Staat/Wartung/NAME Vorlage:Infobox Staat/Wartung/BILD-WAPPEN-BREITE De Deitsche Demokratische Republik, obkiazt DDR wor a Stoot in Middleiropa, der nochm Zwoatn Wödkriag entstandn is. De Grindung vo da DDR is am 7. Oktoba 1949 aufm Gebiet vo da sowjetischen Besatzungszone einschließlich am sowjetischen Sektor vo Berlin (Ostberlin) vier Joa nochm End vom Zwoatn Wödkriag auf Betreim vo da Sowjetunion passiat, nachdem vuahea mit Untastitzung vo de drei West-Alliiatn aufm Gebiet vo eanane Besatzungszonen („Trizone“) de Bundesrepublik Deitschland grindt worn is. Am 17. Juni 1953 iss in Ost-Berlin zu am Aufstand geng de Politik vo da SED kema, dea wo vo de in da DDR stationiatn sowjetischn Truppn militärisch niedagschlong worn is. Seitm 13. August 1961 is de Grenz duach Sperrologn, Sejbstschussologn und Grenzsoidotn komplett „gsichat“ worn, de Maua is entstandn. Bis zum Inkrafttretn vom Grundlagnvatrog 1973, in dem dei zwoa Vatragsstootn Grundsatzfragn zu eanana Koexistenz gregelt ham, wor de DDR nur durch de Stootn vom Ostblock, net aba durch des westliche Ausland anerkannt. Am 18. Oktoba 1989 hod da Erich Honecker untam Druck vo effentliche Protest zrucktretn miassn. Noch da Wende 1989/1990 hot de easchtmois frei gwejde Volkskammer den Beitritt vom Land zua Bundesrepublik Deitschland bschlossn. Mit da Deitschn Wiedavaeinigung am 3. Oktober
Da Boarische Trachtnverband is da Zentralverband vo de bayrischn Trachtnvareine. Am 25. Oktober 1925 san de "Vereinigten Trachtenverbände des bayerischen Oberlandes" im Hackerkeller z Minga grindt worn, da Vorlaifa vom heitign Bayerischen Trachtenverband. Er hod zehn Grindungsgauvabänd mit zsamma 303 Vereine und 19.135 Mitglieda ghobt. Kurz nach da Neizualassung vo de Trachtnvereine 1948 hods 500 Trachtnvareine mit in ebba 45.000 Mitglieda gem. Im Joar 2002 san 25 Gauvabänd mit in ebba 200.000 Mitglieda im nei grindtn Bayerischen Trachtenverband e.V. mit Sitz z Traunstoa zammagschlossa. Gauverbänd san: da Gauverband I, gegr. 1890, Traunstoa da Oberlandler Gauverband, gegr. 1899, Miaschbach da Boarische Inngau, gegr. 1903, Rosnham da Oberländer Trachtenvereinigung, gegr. 1903, mit Garmisch da Lechgauverband, gegr. 1908, Hohenpeißenberg da Gau Minga und Umgebung, gegr. 1910, Minga de Heimat- und Trachtenvereinigung Huosigau, gegr. 1911, da Allgäuer Gauverband, gegr. 1912, Immenstadt da Rhein-Main-Gauverband, gegr. 1914, Aschaffenburg de Vereinigung links der Donau, gegr. 1914, Niamberg da Loisachgau, gegr. 1919, Penzberg da Isargau, gegr. 1919, Minga da Altbayerisch-Schwäbische Gauverband, gegr. 1920, Augschburg da Obere Lechgau, gegr. 1920, Füssen da Gau Niederbayern, gegr. 1923, Deggendorf da Donaugau-Trachtenverband, gegr. 1925, Inglstod da Gau Oberpfalz, gegr. 1926, Regnschburg da Chiemgau-Alpenverband, gegr. 1926, Marquartstoa da Trachtengauverband Oberfranken, gegr. 1927, Bayreith
De SPÖ (Sozjoidemokrotische Partei vo Östareich) is mid 205.224 Mitglieda (2014) oane vo de zwoa groaßn Patein vo Östareich. No am easchtn Parteitog 1874 vo da Sozialistischn Partei is si schnej in gmäßigte und radikale Teile zafoin. De heitige SPÖ is am 31. Dezember 1888 vom Victor Adler ois Sozialdemokratische Arbeiterpartei Österreichs (SDAPÖ) wieda vaeinigt worn. Seit 1911 woa de SDAPÖ de stärkste politische Kroft in Östareich. Beim Ausbruch vom 1. Wejdkriag hots zeascht de stootliche Position gstützt, im letztn Kriagsjoa hots don aba de Auflösung vo da Monarchie gfordert. In da nei gwöhdn Nationalversammlung 1918/1919 woa de SDAPÖ de stärkste Fraktion und bis 1920 mid an da Regierung. 1924 is da paramilitärische Republikanische Schutzbund gründt worn, 1926 ham si im Linza Programm de radikalan Kräfte duachgsetzt. 1933 hot da Engelbert Dollfuß as Parlament ausgschoidn, 1934 is nach schware Kämpfe zwischn Schutzbund und Heimwehr de Sozialdemokratie vabotn worn. 1945 is de Partei ois Sozialistische Partei Österreichs (SPÖ) nei gründt worn und da Karl Renner zum Presidenten gwählt worn. De SPÖ war eher gmäßigt-pragmatisch orientiad und woa in da Konzentrationsregierung und in mehra Koalitiona mid da ÖVP dabei. 1966 bis 1970 woa de SPÖ in da Opposition. 1970 hots mid'm neia
Berlin is de Bundeshaptstod und da Regiarungssitz vo Deitschland. Aussadem is s a oagnas Bundesland und as Zentrum vo da Metropolregion Berlin-Brandenburg. Berlin is mit uma 3,5 Milliona Einwohna de gresste Stod vo Deitschland (noch da Bevejkarung und noch da Flächn). In da EU is de zwoatgresste Stod noch da Bevejkarung und de fimftgresste noch da Flächn. Berlin wor in seine Gschicht scho mehrfoch a Haptstod, wia beispuisweis vom Kurfiaschtndum Brandenburg, vum Kinireich Breissn, vum Deitschn Reich und vo da DDR (nua im Osttei vo da Stod). Seit da Wiedavaoanigung im Joar 1990 is Berlin gsamtdeitsche Haptstod. Davor war des Bonn. Berlin is a bedeitens Zentrum vo Politik, Medien, Kuitua und Wissnschoft in Eiropa. De Stod is a wichtiga Vakeahsknotnpunkt und oane vo de moastbesuchtastn Städt vom Kontinent. Institutiona wia de Universitetn, Forschungseirichtunga, Theata und Museen gniassn internationale Onakennung. De Stod is a Magnet fia Kunst- und Kuituaschoffende aus da ganzn Wejd. As gschichtliche Vamächtnis, as Nochtlem, und de vuifejtige Architektua san iba de Grenzn ausse bekannt. Berlin hod zwejf Beziak, wo insgsamt in 96 Ortstei untateit san. Dazua gibts no Ortslogn, geografische Gebiet aus da Umgangssproch, wo ned genau obgrenzt wean kina. Wei de Ortstei und de Ortslogn historisch
Da Alfred Gusenbauer (* 8. Feba 1960 in St. Pötn, Niedaöstareich) is a österreichischer Politika und woa östareichischa Bundeskanzler und Parteivorsitzender vo da SPÖ. 1981 hot er sei Parteikarriere bei da SPÖ ois Schriftführa oogfangt. Vo 1990 bis 1999 war er in da Kammer für Arbeiter und Angestellte fia Niedaöstareich bschäftigt, vo 1999 bis Ende Jenna 2000 Landesgschäftsführa vo da SPÖ Niedaöstareich. Er war a Bundesvorsitzender vo da Sozialistischen Jugend (SJ) 1984-90, Vizepresident vo da Sozialistischen Jugendinternationale (IUSY) 1985-89, Vizepresident vo da Sozialistischen Internationale (SI) 1989, Bezirksparteivorsitzenda vo da SPÖ Melk 1990-2000, Stadtparteivorsitzenda vo da SPÖ Ybbs an da Donau seit 1991, Mitglied vom Landesparteivorstand vo da SPÖ Niedaöstareich und Mitglied vom Landesparteipräsidium vo da SPÖ Niedaöstareich. Seit'm Joar 2000 is er SPÖ-Bundesparteivorsitzenda und Klubobmann vo da SPÖ. Bei da Nationalratswahl 2006 hot de SPÖ überraschend 35,34 Prozent vo de Stimma kriagt und is stärkste Fraktion worn. Am 8. Jenna 2007 ham si SPÖ und ÖVP auf a Groaße Koalition g'einigt. Des Koalitionsübaeinkommen is vo Teile vo da Partei arg kritisiert worn. De neie Bundesregierung unter eam is am 11. Jenna 2007 vom Bundespresident Heinz Fischer angelobt worn. Nachdem am 7. Juli 2008 da ÖVP-Chef und Vizekanzler Wilhelm Molterer „sofortige
Da Landkroas Freising liegt im Nordostn om Regierungsbeziak Obabayern. Im Regionalranking vo da Initiative Neie Soziale Marktwirtschaft, de de Wachstumskompetenzen vo de 435 deitschen Landkroas und kroasfrein Städt untasuacht ham, belegt da Landkroas bundesweit an zwoaten Platz (nach'm benachboatn Landkroas Minga). De greßten Orte san die große Kroasstod Freising (45.857 Eihwohna), de Gmoa Neufahrn (19.216), de Stod Mooschbuag (17.654), de Gmoana Eching (13.403) und Hoibergmoos (10.364) sowia de Märkte Au (5.773) und Nandlstadt (5.097) im Nordn vom Landkroas. Nochboalandkroas san im Nordn Kehlheim, im Ostn da Landshuad, im Siidostn da Landkroas Arrdeng, im Sidn da Landkroas Minga, im Sidwestn da Landkroas Dachau und im Nordwestn da Landkroas Pfahofa an da Uim. Des Kroasgebiet umfasst drei Landschaftn: de Auslaifa vo da Mingara Schottaebne im Sidn und näadlich davo de Higllandschaft vo da Amper; de Gmoana Au und Nandlstodt lieng scho in da Holledau. S Kroasgebiet hot scho vor 1803 mehrheitlich zua Bayern ghert (Ämta Kranzberg und Moosburg). Lediglich des Fürstbistum Freising wor a eigens geistlichs Herrschaftsgebiet, des 1802 säkularisiert und am bayerischen Staat eingliedat worn is. Im Landkroas hots im März 2003 370 Betriebe mit mehr als 20 Beschäftigten gem. Da Flughafen München Franz Josef Strauß is a wichtiga wirtschaftlicha Faktor.
Bundeskanzla, Bundeskanzler oder Bundeskanzlerin is in Deitschland und aa in Östareich da Titl vom Regiarungschef, vo da Regiarungschefin. Realpolitisch gseng sans de mächtigsten Politika im Land. De derzeitige deitscher Bundeskanzla is da SPD-Politiker Olaf Scholz, da derzeitiga östareichischa Bundeskanzler is da Karl Nehammer vo da ÖVP. In da Schweiz dagegn is da Bundeskanzler da Leita vo da Schweizarischn Bundeskanzlei und da Stabschef vom Bundesrat. Ea is im Untaschied zum Vizekanzla koa Beamta sundan a sognennte Magistratsperson. De Bundeskanzla in da Schweiz is zua Zeit de Walter Thurnherr. Commons: Bundeskanzla vo Deitschland – Oibum mit Buidl, Videos und Audiodateien Commons: Bundeskanzla vo Östareich – Sammlung vo Buidl, Videos und Audiodateien Bundesarchiv: Die Bundeskanzler und die Bundeskanzlerin 1949 – 2009 Biographien österreichischer Bundespresidenten und Kanzler
Da Franz Josef Strauß (* 6. Septemba 1915 z Minga; † 3. Oktoba 1988 in Regnschburg) wor a boarischa Politika vo da CSU im Freistaat Bayern. Scho 1949 isa Generalsekretär vo da CSU gwen und wor bis za seim Tod da fiarende Politika vo da CSU in Bayern. Strauß wor vo 1953 bis 1955 Bundesminista fia bsondare Aufgobm, vo 1955 bis 1956 Bundesminista fia Atomfrogn und vo 1956 bis 1962 Bundesminista vu da Vateidigung. Ea is nacha politisch iwa de Spiegel-Affäre gstoipad. Vom 18. Meaz 1961 o wor a Voasitzenda vo da CSU. Vo 1966 bis 1969 is a Bundesminista vu de Finanzn gwen und vo 1978 bis zua seim Tod 1988 Ministapresident vo Bayern. Franz Josef Strauß is s zwoate Kind vom Metzga Franz Josef Strauß (1875–1949), dea wo vo Kemmathen in Middlfrankn af Minga kema is, und sein Frau Walburga (1877–1962), de wo aus Untawendling bei Kelheim stammt. De Familie hod ob 1904 in da Schellingstrossn 49 im Mingara Stodtei Maxvorstod und wor katholisch, monarchistisch und antipreißisch pregt. Franz Josef Strauß sen. wor longjaarigs Mitglied vo da Bayerischen Volkspartei. De Familie Strauß hod de Trennung vo Bayern vom Deitschn Reich befiawortet, wias as Zui vo da Bayerischn Volkspartei
Punk, oder besser gsogt Punkrock, is a schneje und musikalisch oafachere Oat vo Rockmusi, de um 1977 entstandn is. Ois easchte erfolgreiche Punkbands gejdn bis heid d'Sex Pistols und d'Ramones. Punk zeichned se unter anderm duach seine meisdns recht polidischn Texte aus, de wia de ganze Punkszene allgemein weid im lingn Lager azumsiedln hand. Zua Punkmusi ghert oba a des richtige Gwand, wia zum Beispui aufegrembbede, zrissne Hosen, Springerstiefe (meistens mid rode Schuabandl), obakemma ausschauade Hemada und Niadngiardl. Wos a richtiger Punk sa mecht, lost se a no an sauban Irokesenschnid afs Haubt zaubern. Oft san Punks geg'n Nazis. Obwoi de Punkbewegung eigentle eher aus England und Amerika kummt, gibts a in Deitschland und Bayern ned grod weng Punks und natürle a an Haufa Punkbands. De meisten hand eher regional oder zumindest da breidn effntlichkeit ned bekannt, es gibt oba a oi, des scha efter in d'Charts gschafft hamm und de desweng bei vui Punks als nimmer authentisch gejdn (Die Ärzte, Die Toten Hosen). Undaarten vom Punk hand zum Beispui da Ska-Punk, da Punk Blues, da OI!-Punk oda vor oim da Hardcore Punk. Dead Kennedys Ramones Sex Pistols Social Distortion
Liga Europa de la UEFA (es); Evrópukeppni félagsliða í knattspyrnu (is); Liga Europa UEFA (ms); UEFA Europa League (en-gb); Лига Европа (bg); UEFA Europa League (ro); UEFA Europa League (nap); UEFA Yuruba Leagueka (so); Európska liga UEFA (sk); Ліга Європи УЄФА (uk); Ýewropa ligasy (tk); Лигаи Урупо (tg); Europana Ligo di UEFA (io); UEFA 유로파리그 (ko); УЕФА Еуропа Лигасы (kk); Eŭropa Ligo de UEFA (eo); Куп на УЕФА (mk); UEFA Evropska liga (bs); Liga Europea d'a UEFA (an); উয়েফা ইউরোপা লিগ (bn); Ligue Europa (fr); Liga Eropah UEFA (jv); УЕФА Европа лиги (cv); युएफा युरोपा लीग (mr); UEFA Europa League (vi); UEFA Eiropas līga (lv); UEFA Europa League (af); УЕФА Лига Европе (sr); UEFA Europa League (sco); УЕФА Европын лиг (mn); UEFA-cupen (nn); Europaligaen i fotball for menn (nb); UEFA Kuboku (az); Liga Éropa UEFA (ban); خولی ئەورووپا (ckb); UEFA Europa League (en); الدوري الأوروبي (ar); 歐霸盃 (yue); Európa-liga (hu); UEFA Europa League (eu); Lliga Europa de la UEFA (ast); Лига Европы УЕФА (ru); UEFA Europa League (de); Ліга Еўропы УЕФА (be); Եվրոպայի լիգա (hy); 欧足联欧洲联赛 (zh); Kasa Ewropayê (ku); უეფა-ს ევროპის ლიგა (ka); UEFAヨーロッパリーグ (ja); UEFA Europa League (bar); ΟΥΕΦΑ Γιουρόπα Λιγκ (el); دوري اوروبا (arz); Evropská liga UEFA
Kaltblüter nennt ma Ross, de wos guat zan Oarachtn hand. Des Bluat vo dene is ned köda, wia da Nom sogt, sundan des hoaßt nedda, dass dene Ressa ned so vui Temparament homd. Des is natiale bessa bei da Wegoracht. Im Untaschiad zan Woambluad und Voibluad is recht rund und foast. Des heitige Kaltblut hot se ausm schwan, longsomen Woidpferd (Equus przewalskii silvaticus), wos im Zeitoita Diluvium (uma 2 Mio bis 10.000 v. Kr.) glebt hod, außabuid. Des is jednfois de momentane Meinung. Wias domois longsom köda wuan is, homd se de Ross a neich opassn miassn. Se homd jiatz an Woid, an Sumpf und aufm Schnee lebn miassn. Oiso homs an Winta a longs dichts Föö kriagt, de longa Hoa (Schwoaf, Mähne und de Fussln bei de Haxn untn) sand dick und long wuan, domid sa se auf die diversn Körperstön nix vokuin und dass de Gößn ned dazuakemand. Da Körperbau is recht kompakt wuan, domid da Wärmevalust ned so grouß is und de Huaf hand grouß, floch und rund gwogsn. So sinkt ma ned a so leicht ei im Gadsch. Wei da Bon so lind woa, is des Ross recht longsom untawegs gwen, weis oiweids aufpassn hod miassn.
Da Noriker is a Roß und ghead zu de Kaltblüter. Er is a typisches Gebirgsroß. Da Noriker soid auf uroide Stammformen zruckgeh. De Röma homd vor guade 2000 Joah eanane eigan Roß mid a de neiche Provinz Noricum mitgnumma und duatn mit de kleanan Koitnpferdl kreitzt. De Röma hand gonga, de Roß hand blim. De Baun homd de Zucht übanumma. vor 400 Joah hod donn as Erzbistum z'Salzburg de Reinzucht augfongt. Es is domois vabotn wuan, daß ma aundane Hengst fiad Zucht hernimmt, ois de, wos as Erzbistum erlaubt hod. Späda homs donn spanische Pferdl druntagmischt, domids schene Kutschpferdl kriang. Aus dera Zeit hand a nu de Foabschläge vo dera Raß. Frira hods zwo voschiedane Sortn gem. An Oberländer, der wos a wengal leichter woa, und an Pinzgauer, der woa schwa und stoak. In de 30er Joahr hod ma de zwo Linien zomglegt und auf Noriker gnennt. Es gibt nu a kloane Variantn vom Norikler, des is da Abtenauer. Der is des kleanste Koitbluat im deitschn Sprochraum. Hauptsächlich hand des Rappn. Er is so um de 1,50 groß, kimmt aus am Toi bei Soizburg und is recht soitn. De Zuchtlinien, de wos heid nu gibt, gengan olle auf fünf Hengst
Da Poitevin is a Kaltblüter aus Frankreich. De Rass is scho recht oid und inzwischn a soitn. Da Poitevin is a oide Rass aus da Gegend vo Poitou und da Vendée in Südwest-Fronkreich. Im 16. Jhdt hod da Kini Heinrich IV. dänische und holländische Ingenieure hoin lossn, damits hoifn, as Moos und an Füz zan Trockn legn. De homd a eanane eigan Ross mitbrocht. Des woan grouße Brabanterpferdl de guad zan oracht im Gadsch woan, weis so grouße Huaf ghod homd. Dene Brabanter homs mit de hiesign Ross paart und so is da Poitevin aussakemma. Wias aft fertig woan mit da oracht, woas neama notwendi, dass ma si mid da Weitazucht beschäftigt und so is da Poitevin ziemlich so blim wiara domois woa. Donn is ma oba draufkemma, dass ma mit der Rass gemeinsom mit Poitou-Esl supaguade Maultiere produziern ko, de wos guad orachtn, zach hand und ned so bockig wia normalerweis. Ab am 17. Jhdt hod ma donn dene Maultiere a da Londwirtschofd und im Miltär eigsetzt. Nochm Zwoatn Wödkriag hod mas nimma braucht, und so is da Poitevin fost ausgstorim. Oba inzwischn hand Maultiere wieda recht gfrogt und so hod de Rass wieda an fixn Plotz a da
Da Absolutismus is a Regierungsform aus da Neizeit. Ma moant damit, dass oana herrscht und wo ned vo irgndwejchn Institutiona kontrolliad wead. Gleizeiti wead da Begriff aa ois Nam vo da Epochn vo de eiropäischn Glaubnskriag im 16. und 17. Joarhundat gnutzt. Meakmoi vom Absolutismus wor a Vastootlichungsprozess, wos si im Aufbau vo am stehadn Heer, im Aufbau vo am vom Herrscha obhängign Beamtnabbarat, Eihbindung vo da Kirch ins Staatswesn und am merkantilistischen Wiatschoftssystem ausdruckt hod. Driwaausse hot a Wandl im Selbstvaständnis vom Barockfiaschtn stottgfundn und a Intensiviarung vom Hoflebn. Sei Bliah hots in Frankreich untam Ludwig XIV. am Vasailler Hof ghobt. In da meischtns ois aufgeklärtn Absolutismus gnenndn Spodphasn vo absolutistischa Herrschaft hot si da Fiascht ois "easchta Deana vo seim Voik" vastandn und hot a am Gemoawoi orientiade Reformpolitik gmocht. Des hot se vor oim in Religionstoleranz, Reform vom Erziahungs- und Schuiwesn und Maßnahma zur Vabesserung vo da Rechtspfleg wiedagspiaglt. Suach noch Absolutismus in da Deutschen Digitalen Bibliothek Absolutismus in Thüringen (PDF-Datei; 82 kB)
Middleiropa is a Region in Eiropa zwischn Westeiropa, Osteiropa, Sidosteiropa, Sideiropa und Noadeiropa. Es gibt a weng deitliche geografische Kriterien, d' da Obgrenzung diana. Da Begriff „Middleiropa“ ko au politisch, kuituahistorisch oda naturraimli definiat wern. De Auffossung vom Begriff Middleiropa ändat si au midm gschichtlichn und politischn Wandl. Middleiropa is dohea zua Zeid ned eihdeutig zu definiera. Seidm End vom Koidn Kriag hod d' Definition Middleiropa erneit Afmerksamkeit. Middleiropa is net Kearneiropa. Deitschland, de Schweiz, Liachtnstoa, Estareich, Tschechei, de Slowakei, Ungarn und Poin ghean af jedn Foi zu Middleiropa. A grobe Obgrenzung vo Middleiropa is im Westn und Noadwestn da Rhein, im Noadn de Nordsee, Skagerrak, Kattegat und de Ostsee, oda de Eider, im Ostn de Weichsl, im Sidn de Beag vo de Karpatn und Oipn. Aa do gibts Zweife, ob d' Fliss wia'd Eider oda de Weichsl ausreicha, um an Teikontinent zu definian. De geografische Eihteijung is oba unschoarf.
Niamberg is a Groußstod in Bayern. Es is as wirtschafdliche und kuituareje Zentrum und aa de gresste Stod vo Frankn. Mid iba oana hoim Million Eihwohna (2015) is de zwoatgresste Stod vo Bayern. Zamma mid Fiath, Erlanga und Schwabach ergibt des oan Ballungsraum mid umara oana hoib Million Eihwohna. Niamberg liagt am Fluss Pegnitz, dea wo umara 80 Kilometa noadestli vo da Stod ofangt und nacha de Stod vo Ostn noch Westn af oana Läng vo zirka 14 Kilometa durchquead. A poa Kilometa neadli vo Fiath fliasst a mid da Rednitz zsamm und wead zua Regnitz. As Stodgebied vo Niamberg hod 186,38 Quadratkilometa. Im Westn gähd Niamberg praktisch iwagangslos ind Nochbastod Fiath iwa. Neadli vo Niamberg is a fruchtboare Ebane, wo aa da Flughofn is. As Stodzentrum head im Noadn mid am Hige af, af dem wos aa de Buag mid iam Mauaring drauf is. As Gebiet vo da Stod umfosst a Flächn vo 186,38 km². Im Westn is de Bebaung mit da Nochboastod Fiath und im Sidwestn mit Stoa zammagwoxn. Neadli vo Niamberg liagts floche, fruchtboare Knoblauchsland, des zgleich aa de westliche Anflugschneisn fian Niamberga Flughofn buidt, sowia noch Noadostn hin da Seboida Reichswoid, dea si an wenign Punktn
Kenneth („Ken“) Robert Livingstone (* 17. Juni 1945 z Lambeth, London) is a britischa Politika. Er wor vo 2000 bis 2008 Buagamoasta vo London (Mayor of London). Davua wor a vo 1981 bis 1986 Vorsitzenda vom Greater London Council und vo 1987 bis 2001 Obgeordneta vom Woikroas Brent East im Untahaus. Sei Spitznom is „Red Ken“ (Roda Ken), afgrund vo seina linkn Politik. Er is oane vo de schuillansdn politischn Persenlichkeit vo England. Greater London Authority Hoamseitn vom Ken Livingstone Kurzporträt au citymayors.com Kurzporträt af BBC News
Apeiron is a philosophischa Begriff aus da vorsokratischn Philosophie im oidn Griachaland und moant in Urstoff, as Unendliche, as ewge Urprinzip vo da Wejd (de archè). Apeiron is da Keanbegriff vo da Kosmologie, de wo da vorsokratische Philosoph Anaximander entwicklt hod. Oana vo de easchtn iwaliefadn Sätz in da eiropäischn Philosophiegschicht vom Anaximander hoasst (noch Diels und Kranz): "Ofang und Ursprung vo de Sachan, wo han, is es apeiron (as Unendliche, Grenznlose). Do, wos Wern vo de Sachan, wo han, herkimp, in des Oane vagengas aa wieda noch eanara Schuidigkeit. Weis fiaranand grechte Strof und Buaß zoin fia des, wos Unrecht do ham, im Laff vo da Zeit." Christof Rapp: Vorsokratiker, Reihe Denker, C.H. Beck Verlag, Minga 1997 - Abschnitt: Das Unbegrenzte als Urstoff, S. 38-44 Diels, Kranz (Hgg.): Die Fragmente der Vorsokratiker, A9 und B1.